তার মানে অধিনায়ক এই সিরিজকে মোটেও খাটো করে দেখছেন না। প্রতিপক্ষকেও দুর্বল ভেবে উড়িয়ে দিচ্ছেন না। এই দলকে হারাতে হলে শতভাগ দেওয়ার বিকল্প দেখছেন না মাশরাফি, 'জিম্বাবুয়ের সিনিয়র ক্রিকেটাররা ফিরেছে। বাংলাদেশের মাটিতে ওদের রেকর্ড খুব সম্ভবত নিজেদের মাঠের পরই বেশ ভালো। সুতরাং জেতার জন্য আমাদের শতভাগ দিয়েই খেলতে হবে। গুরুত্বপূর্ণ ব্যাপার হচ্ছে আমাদের সম্ভব সেরা ক্রিকেটটাই খেলতে হবে।'